
Comisia pentru muncă şi protecţie socială										Nr. 324/18.09.1997








R A P O R T


asupra proiectului de Lege pentru aprobarea Ordonanţei Guvernului nr. 18/1997 privind 


stabilirea cuantumurilor plăţilor compensatorii pentru persoanele 


ale căror contracte individuale de muncă vor fi desfăcute ca urmare a concedierilor colective








	În urma examinării proiectului de Lege pentru aprobarea Ordonanţei Guvernului nr. 18/1997 privind stabilirea cuantumurilor plăţilor compensatorii pentru persoanele ale căror contracte individuale de muncă vor fi desfăcute ca urmare a concedierilor colective, în şedinţa din 17 septembrie 1997, propunem ca acesta să fie supus spre dezbatere şi adoptare cu următoarele amendamente:


	


Nr. crt.�
Articolul


(textul iniţial)�
Amendamentul propus


(autorul)�
Motivare�
�



1.�



Articol unic. - Se aprobă Ordonanţa Guvernului nr. 18 din 15 august 1997 privind stabilirea cuantumurilor plăţilor compensatorii pentru persoanele ale căror contracte individuale de muncă vor fi desfăcute ca urmare a concedierilor colective, adoptată în temeiul art.1 lit. j) din Legea nr. 134/1997 pentru abilitarea Guvernului de a emite ordonanţe şi publicată în Monitorul Oficial, Partea I, nr. 199 din 19 august 1997. �



Se propune completarea textului la final, cu sintagma “care se modifică după cum urmează”.�



Având în vedere modificările aduse textului Ordonanţei. �
�



2.�



Articol unic (din Ordonanţă)


Plăţile compensatorii acordate în condiţiile Ordonanţei de Urgenţă nr.9/1997 se stabilesc, ca sumă neimpozabilă al cărui cuantum lunar este egal cu câştigul salarial mediu net pe ramură dar nu mai mic decât câştigul mediu net pe economie comunicat de Comisia Naţională de Statistică, la data stabilirii dreptului.�



Se propune introducerea în Legea de aprobare a Ordonanţei a următorului text:


“Articolul unic se modifică şi va avea următorul cuprins:


   “Plăţile compensatorii, acordate în condiţiile Ordonanţei de Urgenţă nr.9/1997, se stabilesc ca sumă neimpozabilă, al cărei cuantum lunar este egal cu câştigul salarial mediu net pe ramură, dar nu mai mic decât câştigul salarial mediu net pe economie, comunicate de Comisia Naţională de Statistică, la data stabilirii dreptului.”





Autori: D-nii deputaţi Valentin Iliescu şi Marian Sârbu�



Pentru o mai corectă formulare din punct de vedere gramatical.�
�









			  PREŞEDINTE,									SECRETAR,





		VALENTIN ADRIAN ILIESCU							      TEODOR STANCA

